
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Πρόγραμμα Σπουδών του μαθήματος Γενικής 
Παιδείας «Αρχαία Ελληνική Γλώσσα και Γραμμα¬ 
τεία» της Β'τάξης Ημερησίου Γενικού Λυκείου και 
της Γ'τάξης Εσπερινού Γενικού Λυκείου. 

2 

Κατανομή προσωπικού στο Υπουργείο Εσωτερι¬ 
κών έτους 2017. 

3 

Κατανομή προσωπικού στο Υπουργείο Περιβάλ¬ 
λοντος και Ενέργειας έτους 2017. 

4 

Κατανομή προσωπικού στο Υπουργείο Παιδείας, 
Έρευνας και Θρησκευμάτων έτους 2017. 

5 

Απόσταξη σύκων και αποσύκων από τους μι¬ 
κρούς αποσταγματοποιούς (διήμερους) του Δή¬ 
μου Χίου. 

6 

Καθορισμός κατ' αποκοπή χορηγήματος για την 
καθαριότητα του Τελωνείου Ηγουμενίτσας για 
τους μήνες Οκτώβριο, Νοέμβριο και Δεκέμβριο 
του 2017. 

7 

Συμπλήρωση της με αριθμ. πρωτ. (οικ.) 144026/ 
3932/30-6-2017 απόφασης «Παροχή εξουσιοδό¬ 
τησης υπογραφής "Με εντολή Προϊσταμένου Οι¬ 
κονομικών Υπηρεσιών (Π.Ο.Υ.) Περιφέρειας Στε¬ 
ρεός Ελλάδας"». 


ΑΠΟΦΑΣΕΙΣ 

Αριθμ. 150918/Δ2 (1) 

Πρόγραμμα Σπουδών του μαθήματος Γενικής 
Παιδείας «Αρχαία Ελληνική Γλώσσα και Γραμμα¬ 
τεία» της Β' τάξης Ημερησίου Γενικού Λυκείου και 
της Γ' τάξης Εσπερινού Γενικού Λυκείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 42 παρ. 2 περ. α του 
ν. 4186/2013 (Α' 193) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις». 


2. Τις διατάξεις του άρθρου 2 παρ. 3 περ. α υποπ. ββ 
του ν. 3966/2011 (Α' 118) «Θεσμικό πλαίσιο των Πρό¬ 
τυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις». 

3. Το προεδρικό διάταγμα υπ' αριθμ. 125/2016 (Α’ 210) 
με θέμα «Διορισμός Υπουργών, Αναπληρωτών Υπουρ¬ 
γών και Υφυπουργών». 

4. Τις διατάξειςτου άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α’ 98). 

5. Την με αριθμ. 34/01-09-2017 (ανακοινοποίηση στο 
ορθό 06-09-2017) πράξη του Δ.Σ. του Ινστιτούτου Εκ¬ 
παιδευτικής Πολιτικής. 

6. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού του ΥΠ.Π.Ε.Θ. για τις δαπάνες που καλύπτονται 
από αυτόν, σύμφωνα με την με αριθ. πρωτ. 148915/Β1 / 
08-09-2017 εισήγηση του άρθρου 24 του ν. 4270/2014 
(Α' 143), όπως αντικαταστάθηκε με το άρθρο 10 παρ. 6 
του ν. 4337/2015 (Α’ 129) της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων, αποφασίζουμε: 

Το Πρόγραμμα Σπουδών του μαθήματος Γενικής Παι¬ 
δείας «Αρχαία Ελληνική Γλώσσα και Γραμματεία» της Β' 
τάξης Ημερησίου Γενικού Λυκείου και της Γ' τάξης Εσπε¬ 
ρινού Γενικού Λυκείου ορίζεται ως εξής: 

ΠΡΟΓΡΑΜΜΑ ΣΠΟΥΔΩΝ ΤΟΥ ΜΑΘΗΜΑΤΟΣ 
ΓΕΝΙΚΗΣ ΠΑΙΔΕΙΑΣ 

«ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ» 
ΤΗΣ Β'ΤΑΞΗΣ ΗΜΕΡΗΣΙΟΥ ΓΕΝΙΚΟΥ ΛΥΚΕΙΟΥ 
ΚΑΙ ΤΗΣ Γ' ΤΑΞΗΣ ΕΣΠΕΡΙΝΟΥ ΓΕΝΙΚΟΥ ΛΥΚΕΙΟΥ 

Θουκυδίδη «Περικλέους Επιτάφιος» και Σοφοκλέους 
«Αντιγόνη» 

Εισαγωγή 

Στη Β' Ημερησίου και στη Γ' Εσπερινού ΓΕΛ διδάσκεται 
το μάθημα της Αρχαίας Ελληνικής Γραμματείας, ως μά¬ 
θημα Γενικής Παιδείας, επί δύο (2) ώρες την εβδομάδα 
καθ' όλη τη διάρκεια του έτους. 

Συγκεκριμένα διδάσκονται: 

- Θουκυδίδη «Περικλέους Επιτάφιος» (από το πρωτό¬ 
τυπο και από μετάφραση). 

- Σοφοκλέους «Αντιγόνη» (από το πρωτότυπο και από 
μετάφραση). 

Και τα δύο έργα αποτελούν έξοχα δείγματα του αρ¬ 
χαίου ελληνικού διαφωτισμού του 5ου π.Χ. αιώνα, που 
χαρακτηρίζεται για την αναζήτηση του ανθρώπου να 
γνωρίσει τον εαυτό του και την κοινωνία του, να συλλάβει 
την ουσία τους, να οριοθετήσει τη σχέση τους και να την 
καταστήσει αντικείμενο διαλόγου. 

Και τα δύο έργα θεωρούνται «γεννήματα της δημοκρα¬ 
τίας» στην οποία ως δημόσιοι άνδρες πρωτοστάτησαν 
οι συντελεστές τους, Περικλής και Σοφοκλής. 

Και τα δύο έργα, αν και ανήκουν σε διαφορετικά γραμ¬ 
ματειακά είδη, προσφέρονται στους μαθητές/τριες, λίγο 
πριν από την απόκτηση πολιτικών δικαιωμάτων, για με¬ 
λέτη, κριτική και συγκριτική προσέγγιση με σκοπό την 
άντληση εμπειρίας και τη διαμόρφωση κριτηρίων για την 
αξιολόγηση της σύγχρονης κοινωνικοπολιτικής πραγ¬ 
ματικότητας και τον καθορισμό προσωπικής στάσης. 

Σκοποί της διδασκαλίας: 

Με τη διδασκαλία της «Αντιγόνης» και του «Περικλέους 
Επιταφίου» επιδιώκεται οι μαθητές και οι μαθήτριες: 

• Να προσεγγίσουν το ιστορικό και κοινωνικοπολιτικό 
πλαίσιο, μέσα στο οποίο γεννήθηκαν τα δύο έργα, 

• να αντιληφθούν τις συμβάσεις του καθενός από τα 
δύο γραμματειακά είδη, 

• να αντιληφθούν βασικές έννοιες - όρους με τους 
οποίους διευκολύνεται η κατανόηση των κειμένων και 
του πολιτισμού στον οποίο αναφέρονται, 

• να διερευνήσουν τη σχέση των δύο έργων με άλλα 
έργα της κλασικής αρχαιότητας αλλά και με μεταγενέ¬ 
στερα έργα, 

• να αναγνωρίζουν τις ανθρωπιστικές αξίες που υπο¬ 
στηρίζουν τα δύο έργα και τη διαχρονική σημασία τους, 

• να δώσουν τις δικές τους απαντήσεις και να διαμορ¬ 
φώσουν στάσεις απέναντι σε ζητήματα που θίγονται στα 
δύο έργα, 

• να διαμορφώσουν θετική στάση για την Αρχαία Ελ¬ 
ληνική Γραμματεία. 

Α. Θουκυδίδη «Περικλέους Επιτάφιος» 

Ο «Επιτάφιος» του Περικλή διδάσκεται σε 15 διδακτι¬ 
κές ώρες στο πρώτο δίμηνο του σχολικού έτους (έως τα 
μέσα Νοεμβρίου). 

Η διδασκαλία του «Επιταφίου» προτάσσεται και τοπο¬ 
θετείται στο α' δίμηνο του έτους για τους εξής λόγους: 
α) αποτελεί «συνέχεια» της διδασκαλίας του Θουκυδίδη 
από την Α' τάξη, β) ως ιστορικό και πολιτικό κείμενο που 
αναφέρεται στην άμεση δημοκρατία της αρχαίας Αθήνας 
του 5ου αι. π.Χ. βοηθάει τους μαθητές και τις μαθήτρι¬ 
ες να προσεγγίσουν το κοινωνικοπολιτικό πλαίσιο στο 
οποίο δημιουργήθηκε η «Αντιγόνη» του Σοφοκλή και 
γ) πραγματεύεται, μεταξύ άλλων, θέματα όπως αυτό της 
δίκαιης ισορροπίας ανάμεσα στη νόμιμη εξουσία του 
κράτους και τα φυσικά δικαιώματα του ατόμου και, ως 
εκ τούτου, μπορεί να πλαισιώσει τον βασικό προβλημα¬ 
τισμό γύρω από τη σχέση γραπτού και άγραφου δικαίου 
που τίθεται στην «Αντιγόνη». 


Περιεχόμενο: 

Η διδασκαλία του Περικλέους Επιταφίου περιλαμβά¬ 
νει εισαγωγή και κεφάλαια από το πρωτότυπο και από 
μετάφραση, όπως στον παρακάτω πίνακα: 

Εισαγωγή από το ψηφιακό σχολικό βιβλίο: 

Ηλία Σπυρόπουλου, Θουκυδίδη Περικλέους 
Επιτάφιος 

Γιΐΐρ://θόοοΙ<5.θάυ. 9ΐ'/ηθνν/ςΐ355ςουΐ'5θ5ρςΙί. 
ρΓιρ?εΐ355ςοάθ=050Κ 
Κεφ. Α', Θουκυδίδης Ολόρου Αλιμούσιος (απλή 
υπόμνηση- έχει διδαχθεί στην Α' ΓΕΛ) 

Κεφ. Β’, Ο Επιτάφιος λόγος του 431 π.Χ. (επισήμανση 
των κύριων σημείων) 

Κεφ. Γ’, Περικλής ο Ξανθίππου (επισήμανση των 
κύριων σημείων) 

Κεφ. Δ',Το πρόβλημα της πατρότητας του Επιταφίου 
(επισήμανση των κύριων σημείων) 

Πρωτότυπο κείμενο και μετάφραση από το σχολικό 
βιβλίο Σοφοκλέους Αντιγόνη -Θουκυδίδη 
Περικλέους Επιτάφιος, ΙΤΥΕ «ΔΙΟΦΑΝΤΟΣ», 2017, 
σ.223-237 

Κεφ. 35 - 36 (από μετάφραση) 


37-41 (από το πρωτότυπο και τη μετάφραση) 


42 - 46 (από μετάφραση) 


Γενική θεώρηση 


Προεκτάσεις, συγκριτική εξέταση με άλλα κείμενα 

Σκοποί της διδασκαλίας: 

Με τη διδασκαλία του «Επιταφίου» επιδιώκεται οι μα¬ 
θητές και οι μαθήτριες: 

• Να κατανοήσουν το περιεχόμενο του Επιταφίου, 

• να επισημάνουν τα βασικά θέματα, τα οποία θίγει ο 
ρήτορας, 

■ να διερευνήσουν και να ερμηνεύσουν τις απόψεις 
που διατυπώνει ο ρήτορας συσχετίζοντας τες με το συ¬ 
γκεκριμένο ιστορικό και πολιτικό πλαίσιο, 

• να αναζητήσουν τις ρητορικές στρατηγικές του Περι- 
κλή/Θουκυδίδη, πώς δηλαδή ο ρήτορας/ιστορικός αρ¬ 
θρώνει το κείμενο του και οικοδομεί τα μηνύματά του 
(τρόπους πειθούς, επιχειρηματολογία), 

• να επιχειρήσουν διακειμενικές προσεγγίσεις με χρή¬ 
ση παράλληλων κειμένων από το έργο του Θουκυδίδη, 
από άλλα έργα της Αρχαίας Ελληνικής Γραμματείας και 
της σύγχρονης εποχής, 

• να στοχαστούν για όλα αυτά, σε μια κρίσιμη ηλικια- 
κά φάση, άλλοτε με αφορμή το κείμενο και άλλοτε με 
αφορμή δικές τους απόψεις που εκκινούν από σύγχρονα 
δεδομένα. 

Διδακτική προσέγγιση: 

Κατά τη διδασκαλία του «Επιταφίου» αναμένεται: 
α) να αναδειχθούν χαρακτηριστικά του αθηναϊκού πολι¬ 
τεύματος, της άμεσης δημοκρατίας, της εμβληματικής 
προσωπικότητας του Περικλή και του ύφους του Θου- 

κυδίδη και β) να γίνουν όλα τα παραπάνω αντικείμενο 
κριτικής και βιωματικής προσέγγισης από τους μαθητές 
και τις μαθήτριες. 

Για την επίτευξη των παραπάνω χρειάζεται η προσπέ¬ 
λαση του κειμένου σε λεξικογραμματικό επίπεδο μέσω 
της αξιοποίησης των μεταφρασμένων κειμένων. Ακρι¬ 
βώς γι' αυτό το λόγο προτείνεται η παράλληλη προσέγ¬ 
γιση των πρωτοτύπων κειμένων και των αντίστοιχων 
μεταφράσεων οι μαθητές και οι μαθήτριες εκκινούν 
από την ανάγνωση του μεταφρασμένου κειμένου και 
στη συνέχεια οδηγούνται στο πρωτότυπο με εστίαση 
σε βασικές έννοιες και σημεία του κειμένου ή εκκινούν 
από το πρωτότυπο, παραφράζοντας το κείμενο (όχι κατά 
λέξη μετάφραση), και στη συνέχεια οδηγούνται στο με¬ 
ταφρασμένο κείμενο, προς επίρρωση ή τροποποίηση 
της πρώτης μεταφραστικής τους προσπάθειας. 

Ωστόσο, μεγαλύτερο βάρος πρέπει να δοθεί στην προ¬ 
σέγγιση του περιεχομένου σε ενδοκειμενικό επίπεδο· 
στην κατανόηση βασικών εννοιών, όπως της ισότητας, 
της αξιοκρατίας, του σεβασμού της ιδιωτικής ζωής, 
της ενεργητικής συμμετοχής στα κοινά, της αισθητι¬ 
κής αγωγής, της φιλοσοφίας, της αίσθησης του μέτρου, 
της υστεροφημίας κ.ά., αλλά και στην κατανόηση του 
επικοινωνιακού πλαισίου, του επιδεικτικού λόγου, στη 
δεδομένη ιστορική στιγμή, (431 π.Χ). 

Επίσης, σημασία πρέπει να δοθεί στη διακειμενική 
προσέγγιση με την παράλληλη χρήση κειμένων: α) από 
το ίδιο το ιστορικό έργο του Θουκυδίδη, όπως, για παρά¬ 
δειγμα, τον διάλογο Αθηναίων - Μηλίων, για να μετρια- 
σθεί ο κίνδυνος της εξιδανίκευσης της αρχαίας Αθήνας, 
β) από άλλα κείμενα της Αρχαίας Ελληνικής Γραμματείας 
του 5ου και 4ου π.Χ. αιώνα (Πλάτωνα, Μενέξενος, 238 
ς-ά, Αριστοτέλους Πολιτικά, VI, 7,1293) και γ) από έργα 
σύγχρονων μελετητών και συγγραφέων. 

Β. Σοφοκλέους «Αντιγόνη» 

Η «Αντιγόνη» διδάσκεται από τα μέσα Νοεμβρίου 
(15/11) μέχρι το τέλος του έτους επί δύο ώρες την εβδο¬ 
μάδα. 

Περιεχόμενο: 

α. Από το πρωτότυπο και τη μετάφραση διδάσκονται 
οι στίχοι: 1 -99, 280-314, 441 -507, 631-725, 1064-1090. 

β. Από μετάφραση διδάσκονται οι στίχοι: 162-279, 
315-331,376-440, 508-581,726-780, 781-800, 801 -943. 

γ. Οι στίχοι 100-161,332-375, 582-630, 944-987, 988- 
1063, 1091-1114, 1115-1153, 1154-1353 θα προσεγγί¬ 
ζονται από μετάφραση με ανάγνωση και αποτελούν 
αντικείμενο διδακτέας και όχι εξεταστέας ύλης. 

Σκοποί της διδασκαλίας: 

Με τη διδασκαλία της τραγωδίας επιδιώκεται οι μαθη¬ 
τές και οι μαθήτριες: 

• Να γνωρίσουν τα κύρια χαρακτηριστικά της σοφό¬ 
κλειας τραγωδίας και τη συμβολή του τραγικού ποιητή 
στην εξέλιξη του είδους 

• να αναγνωρίζουν τις συμβάσεις του γραμματειακού 
είδους, όπως πραγματώνονται στην Αντιγόνη (δομή και 
μέρη της τραγωδίας, τα ποιοτικά της χαρακτηριστικά, 
συντελεστές της παράστασης μιας τραγωδίας κ.λπ.) 


• να κατανοήσουν την έννοια του τραγικού και να δια¬ 
κρίνουν την έννοια της ύβρης, της νέμεσης, της τραγικής 
ειρωνείας και της κάθαρσης 

• να αντιληφθούν τους ποικίλους συμβολισμούς του 
έργου και να προσεγγίσουν με τρόπο βιωματικό βιώ- 
σουντη σύγκρουση Αντιγόνης και Κρέοντα ως έκφραση 
μιας σειράς θεμελιακών αντινομιών (π.χ. οικογενειακοί 
δεσμοί - καθήκον προς την πόλη, άγραφοι νόμοι - γρα¬ 
πτοί νόμοι)· 

• να κατανοήσουν τη λειτουργία των μονολόγων, των 
στιχομυθιών και των αγώνων λόγου που υπάρχουν στο 
κείμενο και απηχούν τη διαπάλη των ιδεών, τη σοφιστι¬ 
κή, τα αθηναϊκά δικαστήρια και την Εκκλησία του Δήμου 
και το γενικότερο κοινωνικό και πολιτικό πλαίσιο 

• να διακρίνουν επιδράσεις που άσκησε το συγκεκρι¬ 
μένο έργο σε μεταγενέστερους δημιουργούς με την 
αξιοποίηση κατάλληλων παράλληλων κειμένων (π.χ. 
ποιημάτων του Γ. Σεφέρη, Γ. Ρίτσου κ.ά.) 

• να αξιοποιήσουν τον βασικό προβληματισμό του έρ¬ 
γου που αναδεικνύεται από τη στάση των ηρώων απένα¬ 
ντι σε ουσιώδη ζητήματα, ώστε να δώσουν τις δικές τους 
απαντήσεις και να διαμορφώσουν τη δική τους στάση. 

Διδακτική προσέγγιση: 

Κατά τη διδασκαλία της Αντιγόνης, και της Δραματικής 
Ποίησης γενικότερα, στο Λύκειο: 

• προβάλλεται η θεατρική και λογοτεχνική διάσταση 
του αρχαίου δράματος 

(Η κατεύθυνση αυτή εξυπηρετείται αφενός από την 
ανάδειξη των κατά ποιόν μερών σε όλο το φάσμα της 
διδασκαλίας σε συνδυασμό μετά κατά ποσόν μέρη, αφε¬ 
τέρου από την παρακολούθηση θεατρικών ή κινηματο¬ 
γραφικών αποδόσεων της τραγωδίας)· 

• διδάσκεται μία σύντομη και κατατοπιστική εισαγωγή 
στην αρχή, για να γίνει κατανοητό το πλαίσιο όπου θα 
ενταχθεί η ανάγνωση των κειμένων 

(Η εισαγωγή συνιστά υλικό αναφοράς καθ'όλη τη δι¬ 
άρκεια της διδασκαλίας του έργου) 

• αξιοποιείται το «Λεξικό βασικών θεατρικών όρων», 
που υπάρχει στο τέλος του σχολικού βιβλίου, έντυπο ή 
ηλεκτρονικό, για την κατανόηση όρων της τραγωδίας· 

• συνδυάζονται οι παραδοσιακοί τρόποι διδασκαλίας 
με την ομαδοσυνεργατική,τη βιωματική και τη διερευ- 
νητική/ανακαλυπτική εργασία. 

(Οι διδακτικές πρακτικές πρέπει να χαρακτηρίζονται 
από ποικιλία και ευρηματικότητα και να ευνοούν την 
ανάπτυξη κριτικής σκέψης και έκφρασης. Ενδεικτικά 
παραδείγματα τέτοιων πρακτικών αναφέρονται η υιο¬ 
θέτηση διαφορετικής οπτικής γωνίας, η υποστήριξη ή 
ανασκευή των απόψεων των τραγικών ηρώων -παιχνί¬ 
δι ρόλων, αγώνας λόγων-, η επαλήθευση μιας άποψης 
για το έργο του Σοφοκλή, η διαθεματική προσέγγιση, η 
θεατρική απόδοση του έργου από τους μαθητές κ.ά.) 

• υιοθετούνται καινοτόμες διδακτικές πρακτικές με τη 
χρήση Τ.Π.Ε. ως μέσων κατάκτησης και μετάδοσης της 
γνώσης 

• προτείνονται η κατασκευή εννοιολογικού χάρτη, το 
θεατρικό δρώμενο και η βιντεοσκόπησή του, η αξιοποί¬ 
ηση αγγειογραφιών, η εικονογράφηση του δράματος, η 
χρήση διαδραστικού πίνακα, η ηλεκτρονική συζήτηση, η 
σύνθεση μικροσεναρίων που υλοποιούνται μεΤ.Π.Ε. κ.λπ. 

■ αξιοποιούνται οι μεταφράσεις για την προσέγγιση 
του πρωτοτύπου με τον ίδιο τρόπο που προτείνεται και 
παραπάνω για τον «Επιτάφιο» 

(Η δομολειτουργική προσέγγιση του κειμένου ακολου¬ 
θείται σε επιλεγμένα σημεία και σχήματα λόγου μέσω 
των οποίων αναδεικνύονται υφολογικές επιλογές του 
ποιητή και όχι σε όλη την έκταση της διδακτέας ύλης 
από το πρωτότυπο). 

Αξιολόγηση: 

Πέραν των όσων προβλέπονται στο σχετικό π.δ. για 
την αξιολόγηση του μαθήματος των Αρχαίων Ελληνικών 
στο Γενικό Λύκειο επισημαίνεται ότι τα συγκεκριμένα 
έργα προσφέρονται για την εκπόνηση συνθετικών - 
δημιουργικών εργασιών, ομαδικών και ατομικών, από 
πλευράς μαθητών/τριών με σκοπό την αξιολόγησή τους, 
με τη χρήση παράλληλων κειμένων, την αξιοποίηση των 
ΤΠΕ, με θεατρικά δρώμενα κ.ά. 

Η ισχύς αυτής της απόφασης αρχίζει από το σχολικό 
έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΔΙΠΑΑΔ/Φ.Κ./1 25/26249 (2) 

Κατανομή προσωπικού στο Υπουργείο Εσωτερι¬ 
κών έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ.2 και 3 και του 
άρθρου 11 παρ. 5 εδάφιο δεύτερο του ν. 3833/2010 
«Προστασία της εθνικής οικονομίας - Επείγοντα μέτρα 
για την αντιμετώπιση της δημοσιονομικής κρίσης» (ΦΕΚ 
40/Α715-3-2010), όπως ισχύει και της παρ.21 του άρθρου 
ενάτου του ν.4057/2012 (ΦΕΚ 54/Α/2012). 

2. Το π.δ.123/04-11-2016 (ΦΕΚ 208/Α72016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας Ανάπτυξης και Τουρισμού και Υποδομών, 
Μεταφορών και Δικτύων». 

3. Το π.δ. 125/05-11-2016 (ΦΕΚ 210/Α705-11-2016) 
«Διορισμός Υπουργών, Αναπληρωτών Υπουργών και 
Υφυπουργών». 

4. Την αριθμ. ΔΙΠΠ/Φ.ΕΠ.1/71/οικ.4573/1-3-2011 (ΦΕΚ 
323/Β/1 -3-2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού. 


5. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του ν. 3812/2009. 

6. Το υπ’αριθμ. 26539/3-8-2017 έγγραφο της Δ/νσης 
Προσωπικού Τοπικής Αυτοδιοίκησης του Υπουργείου 
Εσωτερικών. 

7. Το γεγονός ότι από την έκδοση της παρούσας από¬ 
φασης κατανομής δεν προκαλείται επιπλέον δαπάνη, 
αποφασίζουμε: 


Την κατανομή ενός (1) ατόμου σε ΟΤΑ α' βαθμού, ως 
εξής: 


ΦΟΡΕΑΣ 

ΑΡΙΘΜΟΣ 

ΘΕΣΕΩΝ 

ΦΕΚ ΟΡΙΣΤΙΚΩΝ 

ΑΠΟΤΕΛΕΣΜΑΤΩΝ ΑΣΕΠ 

ΚΑΤΗΓΟΡΙΑ 

ΕΚΠΑΙΔΕΥΣΗΣ/ΚΛΑΔΟΣ/ 

ΕΙΔΙΚΟΤΗΤΑ 

ΔΗΜΟΣ 

ΤΡΙΦΥΛΙΑΣ 

1 

ΦΕΚ835/Γ/2-9-2010 

ΔΕ ΗΛΕΚΤΡΟΛΟΓΩΝ 

ΣΥΝΟΛΟ 

1 




Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 12 Αυγούστου 2017 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./1 26/27190 (3) 

Κατανομή προσωπικού στο Υπουργείο Περιβάλ¬ 
λοντος και Ενέργειας έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α74-11 -2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α75-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ'αριθμ. ΔΙΠΠ/Φ.ΕΠ.1 /71 /οικ.4573/01 -3-2011 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Την αριθμ. ΔΙΠΠ/Φ.ΕΓΚΡ.15/131/15809/13-8-2014 
εγκριτική απόφαση. 

5. Το υπ'αριθμ. 35825/17-8-2017 έγγραφο του Υπουρ¬ 
γείου Περιβάλλοντος και Ενέργειας. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ.1 
του άρθρου 1 του ν.3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή στο Υπουργείο Περιβάλλοντος και 
Ενέργειας, πέντε (5) διοριστέων,του κλάδου ΠΕ Πληρο¬ 
φορικής, της 3Κ/2016 Προκήρυξης ΑΣΕΠ, τα οριστικά 
αποτελέσματα της οποίας δημοσιεύτηκαν στο ΦΕΚ 647/ 
Γ75-7-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. ΔΙΠΑΑΔ/Φ.Κ./1 27/27302 (4) 

Κατανομή προσωπικού στο Υπουργείο Παιδείας, 

Έρευνας και Θρησκευμάτων έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
και Τουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α75-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ'αριθμ.ΔΙΠΠ/Φ.ΕΠ.1 /71/οικ.4573/01 -3-2011 
(ΦΕΚ 323/Β71 -3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το υπ'αριθμ. 3579/23-8-2017 έγγραφο του Εθνικού 
Ιδρύματος Ερευνών. 

5. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 


6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή του Γ. Σκρέτα σε θέση ερευνητή Β' βαθ¬ 
μίδας στο Ινστιτούτο Βιολογίας, Φαρμακευτικής Χημεί¬ 
ας και Βιοτεχνολογίας του Εθνικού Ιδρύματος Ερευνών 
(Υπουργείο Παιδείας, Έρευνας και Θρησκευμάτων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Σεπτεμβρίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 30/003/000/33 00 (5) 

Απόσταξη σύκων και αποσύκων από τους μι¬ 
κρούς αποσταγματοποιούς (διήμερους) του Δή¬ 
μου Χίου. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της παραγράφου Ε2 του άρθρου 7 του 
ν.2969/2001 «Αιθυλική αλκοόλη και αλκοολούχα προϊό¬ 
ντα» (ΦΕΚ 281/Β). 

2. Τις διατάξεις της παραγράφου 1 του άρθρου 82 
του ν.2960/2001 «Εθνικός Τελωνειακός Κώδικας» (ΦΕΚ 
265/Α), όπως έχουν τροποποιηθεί και ισχύουν. 

3. Τις διατάξεις του καν.(ΕΚ) 110/2008 «σχετικά με τον 
ορισμό, την περιγραφή, την παρουσίαση, την επισήμαν¬ 
ση και την προστασία των γεωγραφικών ενδείξεων των 
αλκοολούχων ποτών και την κατάργηση του κανονισμού 
(ΕΟΚ) 1576/89 του Συμβουλίου». 

4. Τιςδιατάξειςτου Κεφαλαίου Α'«Σύσταση Ανεξάρτη¬ 
της Αρχής Δημοσίων Εσόδων» του ν. 4389/2016 (Α' 94) 
και ειδικότερα του άρθρου 7 των παραγράφων 1 και 5 
του άρθρου 14 και της υποπαραγράφου β της παραγρά¬ 
φου 3 του άρθρου 41. 

5. Την με αριθ. πρωτ. Δ.ΟΡΓ.Α 1036960 ΕΞ 2017/ 
10-03-2017 (Β' 968, Β' 1238) απόφαση του Διοικητή της 
Ανεξάρτητης Αρχής Δημοσίων Εσόδων «Οργανισμός 
της Ανεξάρτητης Αρχής Δημοσίων Εσόδων (Α.Α.Δ.Ε.)» 
όπως ισχύει. 

6. Την απόφαση Δ6Α 1196756ΕΞ2013 (ΑΔΑ: ΒΛΓΔΗ- 
ΙΘΥ) «Συμπλήρωση της αρ. Δ6Α 1015213/28-1-2013 (Β’ 
130 και 372) απόφασης του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών». 

7. Την Πράξη Υπουργικού Συμβουλίου με αριθ. 1 της 
20-01-2016 «Επιλογή και διορισμός Γενικού Γραμματέα 
της Γενικής Γραμματείας Δη μοσίων Εσόδων του Υπουρ¬ 
γείου Οικονομικών» (ΦΕΚ 18/ΥΟΔΔ). 

8. Το υπ' αριθ. 30/064/072/1154/29-08-2017 έγγραφο 
του Αυτοτελούς Γραφείου Χημικών Υπηρεσιών Χίου με 
το οποίο διαβιβάζονται έγγραφα των Δημοτικών Ενοτή- 

των Μαστιχοχωρίων, Αμανής, Αγίου Μηνά, Καρδάμυλων, 
Καμποχώρων, Ομηρούποληςκαι Ιωνίαςτου Δήμου Χίου, 
που αφορούν αιτήσεις των παραγωγών σύκων - απο- 
σύκων των εν λόγω Δημοτικών Ενοτήτων με τις οποίες 
αιτούνται την άδεια για την απόσταξη των σύκων και 
αποσύκων της παραγωγής τους, και σύμφωνα με το 
οποίο τα προς απόσταξη σύκα και απόσυκα των εν λόγω 
παραγωγών, κατόπιν επιτόπιου ελέγχου, δειγματοληψίας 
και εξέτασής τους, είναι κατάλληλα για το σκοπό αυτό. 

9. Τους λόγους σκοπιμότητας για την οικονομική 
ενίσχυση των συκοπαραγωγών των προαναφερθει- 
σών Δημοτικών Ενοτήτων του Δήμου Χίου, ως και το 
γεγονός ότι τα προς απόσταξη σύκα και απόσυκα είναι 
κατάλληλα, σύμφωνα με το προαναφερθέν υπ’ αριθ. 
30/064/072/1154/29-08-2017 σχετικό έγγραφο του Αυ¬ 
τοτελούς Γραφείου Χημικών Υπηρεσιών Χίου, καθώς και 
ότι κατά την υπό προϋποθέσεις απόσταξη αυτών παρά- 
γονται προϊόντα κατάλληλα για ανθρώπινη κατανάλωση. 

10. Την από 04-09-2017 σχετική εισήγηση τηςΔ/νσης 
Αλκοόλης και Τροφίμων του Γ.Χ.Κ., για την έκδοση της 
παρούσας απόφασης. 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

I. Επιτρέπουμε την απόσταξη σύκων και αποσύκων, 
από τους μικρούς αποσταγματοποιούς (διήμερους) του 
Δήμου Χίου, για την περίοδο 2017-2018, επί καταβολή 
του προβλεπόμενου φόρου σύμφωνα με τις διατάξεις 
του άρθρου 82 παρ. 1 του ν.2960/2001 (ΦΕΚ 265/Α) 
«ΕθνικόςΤελωνειακός Κώδικας» όπως αυτές τροποποιή¬ 
θηκαν μετις διατάξεις της παραγράφου 23 του άρθρου 1 
του ν.3563/2007 και υπό την προϋπόθεση της τηρήσεως 
και των λοιπών σχετικών διατάξεων του ν.2969/2001 και 
του Καν.(ΕΚ) 110/2008. 

II. Οι κατά τόπον αρμόδιες Υπηρεσίες της Γ.Δ.Τ. & Ε.Φ.Κ. 
και του Γ.Χ.Κ. να λάβουν όλα τα ενδεικνυόμενα μέτρα, 
κατά λόγο αρμοδιότητας, για τη διασφάλιση των συμφε¬ 
ρόντων του δημοσίου, ως και την τήρηση των διατάξεων 
του Καν.(ΕΚ) 110/2008. 

Για τον προσδιορισμό της παραχθησόμενης ποσότη¬ 
τας «προϊόντος απόσταξης μικρών αποσταγματοποιών», 
η οποία, για τον υπολογισμό του αντιστοιχούντος φόρου, 
τελικά θα αναχθεί σε χιλιόγραμμα προϊόντος με αλκοο¬ 
λικό τίτλο 40% νοΙ και θα γνωστοποιηθεί στο αρμόδιο 
Τελωνείο Χίου, το Αυτοτελές Γραφείο Χημικών Υπηρεσι¬ 
ών Χίου θα προβεί στον προσδιορισμό του ενεχόμενου 
στα προς απόσταξη σύκα και απόσυκα σακχάρου, τού¬ 
του εκφραζόμενου ως ιμβερτοσακχάρου, θα ληφθεί δε 
ως συντελεστής αποδόσεως ο ισχύων, για τα σύκα και 
απόσυκα, βάσει του από 10 Απριλίου 1953 β.δ. «περί 
διατιμήσεωςτου Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. 7092 _ (6) 

Καθορισμός κατ' αποκοπή χορηγήματος για την 
καθαριότητα του Τελωνείου Ηγουμενίτσας για 
τους μήνες Οκτώβριο, Νοέμβριο και Δεκέμβριο 
του 2017. 

Η ΠΡΟΪΣΤΑΜΕΝΗ 

ΤΟΥ ΤΕΛΩΝΕΙΟΥ ΗΓΟΥΜΕΝΙΤΣΑΣ 

Έχοντας υπόψη: 

1. Τις διατάξεις της παρ. 3 του άρθρου 2 του 
ν. 2314/1953 (Α' 59) «Περί τροποποιήσεωςτων περί κα¬ 
θαρισμού των δημοσίων καταστημάτων διατάξεων». 

2. Τον ν. 2362/1995 (Α' 247) «Κώδικας Δημοσίου Λο¬ 
γιστικού, έλεγχος των δαπανών του Κράτους και άλλες 
διατάξεις», όπως τροποποιήθηκε, συμπληρώθηκε και 
ισχύει. 

3. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

4. Την αριθμ. Δ. ΟΡΓ. Α1001512 ΕΞ2017/05.01.2017 (Β' 
12) απόφαση του Διοικητή της Α.Α.Δ.Ε, «Μεταβίβαση 
αρμοδιοτήτων σε όργανα Κεντρικών, Ειδικών Αποκε¬ 
ντρωμένων και Περιφερειακών Υπηρεσιών της Α.Α.Δ.Ε., 
εξουσιοδότηση υπογραφής σε Προϊσταμένους Γενικών 
Διευθύνσεων και Προϊσταμένους ή Υπεύθυνους Αυτο¬ 
τελών Υπηρεσιών, καθώς και ορισμός Δευτερευόντων 
Διατακτών Υπηρεσιών αυτής», όπως τροποποιήθηκε, 
συμπληρώθηκε και ισχύει. 

5. Την αριθμ. 2/5091/0026/25.05.2012 (Β' 1741) από¬ 
φαση του Υπουργού Οικονομικών με την οποία καθο¬ 
ρίστηκαν η διαδικασία και τα δικαιολογητικά πληρωμής 
παγίων χορηγημάτων από τις αρμόδιες ΥΔΕ. 

6. Τον ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση ... στο διαδίκτυο «Πρό¬ 
γραμμα Διαύγεια» και άλλες διατάξεις». 

7. Τις εγγεγραμμένες πιστώσεις στον ΚΑΕ 1232 του Ειδ. 
Φορέα 90-22/233 (ΥπηρεσίεςτηςΤελωνειακής Διοίκησης 
στο Νομό Θεσπρωτίας) για το οικονομικό έτος 2017. 

8. Την με αριθμ. πρωτ. 7091/06.09.2017 (αρ. καταχ. 
67972/2017, ΑΔΑ: 7Ζ3Φ46ΜΠ3Ζ-ΩΙΟ) απόφαση ανά¬ 
ληψης υποχρέωσης. 

9. Την ανάγκη καθορισμού πάγιου κατ' αποκοπή 
χορηγήματος για έξοδα καθαριότητας των κτιριακών 
εγκαταστάσεων και των παραρτημάτων του Τελωνείου 
Ηγουμενίτσας, αποφασίζουμε: 

Καθορίζουμε το μηνιαίο ύψος του πάγιου κατ' απο¬ 
κοπή χορηγήματος για δαπάνες καθαριότητας των 
κτιριακών εγκαταστάσεων και των παραρτημάτων του 
Τελωνείου Ηγουμενίτσας, στο ποσό των 833,00 ευρώ, 
για τους μήνες Οκτώβριο, Νοέμβριο και Δεκέμβριο του 
τρέχοντος έτους 2017. 

Η παραπάνω δαπάνη καταβάλλεται με χρηματικά εντάλ¬ 
ματα σύμφωνα με την αριθμ. 2/5091/0026/25.05.2012 
(Β' 1741) Α.Υ.Ο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 6 Σεπτεμβρίου 2017 
Η Προϊσταμένη του Τελωνείου 
ΒΑΣΙΛΙΚΗ ΖΟΥΜ Η 

Αριθμ. (οικ.) 200042/4 688 (7) 

Συμπλήρωση της με αριθμ. πρωτ. (οικ.) 144026/ 
3932/30-6-2017 απόφασης «Παροχή εξουσιοδό¬ 
τησης υπογραφής "Με εντολή Προϊσταμένου Οι¬ 
κονομικών Υπηρεσιών (Π.Ο.Υ.) Περιφέρειας Στε¬ 
ρεός Ελλάδας"». 

Ο ΠΡΟΪΣΤΑΜΕΝΟΣ ΟΙΚΟΝΟΜΙΚΩΝ ΥΠΗΡΕΣΙΩΝ 
(Π.Ο.Υ.) ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

α) τις διατάξεις: 

Ι.Του π.δ. 148/2010 «Οργανισμός Περιφέρειας Στε¬ 
ρεός Ελλάδας», όπως τροποποιήθηκε και ισχύει (ΦΕΚ 
380/τ.Β72016,ΦΕΚ3847/τ.Β72016,4401/τ.Β730-12-2016 
&2201/Τ.Β72017). 

2. Του π.δ. 80/2016 «Ανάληψη Υποχρεώσεων από τους 
Διατάκτες» (ΦΕΚ Α' 145) 

3. Του ν.3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ Α’ 87), όπως τροποποιήθηκε και 
ισχύει. 

4. Του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ Α' 143) 
όπως τροποποιήθηκε με τις διατάξεις του ν. 4438/2016 
(ΦΕΚ Α'220). 

5. Του ν. 4337/2015 «Μέτρα για την εφαρμογή της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ Α’ 129). 

6. Του άρθρου 58 του ν. 4438/2016 (ΦΕΚ Α7220) «Εναρ¬ 
μόνιση της νομοθεσίας με την οδηγία 2014/17/ΕΕ του 
Ευρωπαϊκού Κοινοβουλίου κ.ά. διατάξεις». 

7. Τις διατάξεις του ν. 4446/2016 «Πτωχευτικός Κώδι¬ 
κας, Διοικητική Δικαιοσύνη, Τέλη - Παράβολα, Οικειο- 
θελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές, Τροποποιήσεις του 
ν. 4270/2014 και λοιπές διατάξεις» (ΦΕΚ Α' 240). 

8. Τις διατάξεις του άρθρου 9 του ν.2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (ΦΕΚ Α' 45), όπως τροποποιήθηκε και ισχύει. 

β· 

9. Την με αριθμ. πρωτ. 2/16570/0026/13-05-2016 κοι¬ 
νή υπουργική απόφαση «Καθορισμός διαδικασίας και 
εξειδίκευση μεταφερομένων αρμοδιοτήτων από τις Υπη¬ 
ρεσίες Δημοσιονομικού Ελέγχου/Ειδικό Λογιστήριο στις 
Οικονομικές Υπηρεσίες Φορέων Γενικής Κυβέρνησης» 
(ΦΕΚ Β' 138) 

10. Την με αριθμ. πρωτ. 2/51290/0026/02-06-2016 
Εγκύκλιο του Γ.Λ.Κ. (ΑΔΑ: 9637Η-ΩΛΦ) «Παροχή οδη¬ 
γιών επί της αριθμ. 2/16570/0026/13-05-2016 κοινής 
υπουργικής απόφασης» 

11. Την με αριθμ. πρωτ. 2/77792/0026/26-09-2016 
Εγκύκλιο του Γ.Λ.Κ. «Αναδιοργάνωση των οικονομικών 
υπηρεσιών των Περιφερειών». 

12. Την με αριθμ. πρωτ. 27762/721/11-03-2013 από¬ 
φαση του Περιφερειάρχη Στερεός Ελλάδας «Ορισμός 
Αναπληρωτή Προϊσταμένου Γενικής Διεύθυνσης Εσωτε¬ 
ρικής Λειτουργίας Περιφέρειας Στερεός Ελλάδας» (ΑΔΑ: 
ΒΕΔΔ7ΛΗ-07Υ). 


13. Την με αριθμ. πρωτ. 9053/229409/29-12-2016 
απόφαση του Γενικού Γραμματέα Αποκεντρωμένης Δι¬ 
οίκησης Θεσσαλίας - Στερεός «Έγκριση Τροποποίησης 
Οργανισμού Εσωτερικής Υπηρεσίας Περιφέρειας Στε¬ 
ρεός Ελλάδας» (ΦΕΚ Β74401), σύμφωνα με την οποία, ο 
Προϊστάμενος της Γενικής Δ/νσης Εσωτερικής Λειτουρ¬ 
γίας ορίσθηκε Προϊστάμενος Οικονομικών Υπηρεσιών 
(Π.Ο.Υ.) - παρ. 3 του άρθρου 8 του π.δ. 148/2010. 

14. Την υπ' αριθμ. ΦΓ8/28671/02-06-2017 απόφαση 
της Ολομέλειας του Ελεγκτικού Συνεδρίου. 

15. Την υπ' αριθμ. 2/45897/0026/14-06-2017 Εγκύκλιο 
του Υπ. Οικονομικών - Γ.Λ.Κ. (ΑΔΑ: 650ΦΗ-36Κ). 

16. Την ανάγκη συμπλήρωσης της με αριθμ. πρωτ. 
(οικ.) 144026/3932/30-6-2017 απόφασης «Παροχή 
εξουσιοδότησης υπογραφής"Με Εντολή Προϊσταμένου 
Οικονομικών Υπηρεσιών (Π.Ο.Υ.) Περιφέρειας Στερεός 
Ελλάδας" (ΦΕΚ 2451 /τ.Β'/19-7-2017) για την εύρυθμη 
και αποτελεσματική λειτουργία των Οικονομικών Υπη¬ 
ρεσιών της Περιφέρειας Στερεάς Ελλάδας. 

17. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του προϋπολογισμού της Περιφέρειας Στερεάς Ελλάδας, 
αποφασίζουμε: 

Συμπληρώνουμε την με αριθμ. πρωτ. (οικ.) 144026/ 
3932/30-6-2017 απόφαση μας (ΦΕΚ 2451 /τ.Β'/19-7-2017) 
και προσθέτουμε, μετά την παράγραφο 3: 

4. Για τις δαπάνες αιρετών που αφορούν σε αντιμισθί¬ 
ες, έξοδα κίνησης και δαπάνες μετακίνησης και διαμονής 
εκτός έδρας της Περιφέρειας για εκτέλεση υπηρεσίας 
και αποζημιώσεις από συμμετοχή σε συνεδριάσεις του 
Περιφερειακού Συμβουλίου και λοιπές Επιτροπές. 

5. Για δαπάνες κάθε είδους αποδοχών προσωπικού, 
ανεξαρτήτως σχέσεως εργασίας, (τακτικές αποδοχές, 
υπερωρίες, έξοδα μετακίνησης, συμμετοχής σε επιτρο¬ 
πές κ.λπ.), ειδικών συμβούλων και ειδικών συνεργατών. 

6. Για τις δαπάνες ηλεκτρικής ενέργειας, φυσικού αε¬ 
ρίου, ύδρευσης, ταχυδρομικών και τηλεπικοινωνιακών 
υπηρεσιών και κινητής τηλεφωνίας. 

7. Για τις δαπάνες μισθωμάτων ακινήτων 

8. Για τις δαπάνες τοκοχρεωλυσίων δανείων, εξόδων 
υποχρεωτικής από το νόμο ασφάλισης των οχημάτων 
και των τελών κυκλοφορίας και διοδίων και ετήσιων ει¬ 
σφορών κάθε είδους. 

9. Για τις δαπάνες επιχορήγησης ιδρυμάτων και νομι¬ 
κών προσώπων. 

10. Για τις δαπάνες εκτέλεσης των τελεσίδικων δικα¬ 
στικών αποφάσεων 

11. Για τις δαπάνες καταβολής προνοιακών επιδομάτων. 

12. Για τις δαπάνες τέλεσης εθνικών και τοπικών εορ¬ 
τών, συνδιοργάνωσης εκδηλώσεων με πολιτιστικούς, 
αθλητικούς και λοιπούς φορείς και 

13. Για τις δαπάνες τουριστικής προβολής. 

Κατά τα λοιπά ισχύει η με αριθμ. πρωτ. (οικ.) 144026/ 
3932/30-6-2017 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 13 Σεπτεμβρίου 2017 
Ο Προϊστάμενος Οικονομικών Υπηρεσιών 
ΙΩΑΝΝΗΣ ΚΑΡΝΑΒΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























